ตลท.ชี้หุ้นไทยขึ้นรับแผนฟื้นฟูกรีซและการเมืองส่อแววจบ
กรรมการผู้จัดการ ตลท. เผย หุ้นไทยขึ้นมาจาก 2 ปัจจัย ทั้งต่างประเทศและในประเทศ พร้อมชี้ไทยไม่ได้รับผลกระทบโดยตรงกรณีปัญหากรีซ
11 พ.ค. 2553

กรรมการผู้จัดการ ตลท. เผย หุ้นไทยขึ้นมาจาก 2 ปัจจัย ทั้งต่างประเทศและในประเทศ พร้อมชี้ไทยไม่ได้รับผลกระทบโดยตรงกรณีปัญหากรีซ
นางภัทรียา เบญจพลชัย กรรมการและผู้จัดการตลาดหลักทรัพย์แห่งประเทศไทย เปิดเผยว่า ดัชนีหุ้นไทยขึ้นวันนี้มาจาก 2 ปัจจัยหลัก คือ ปัจจัยต่างประเทศที่ปรับตัวในทิศทางเดียวกับตลาดหุ้นทั่วโลก ตั้งแต่ดัชนีดาวน์โจนส์ที่เมื่อคืนดัชนีปรับขึ้นถึง 4-5 % ขณะเดียวกันตลาดหุ้นเอเชียเช้าวันนี้ก็ปรับขึ้นในระดับ 0.5-1% 
นอกจากนั้น ยังขึ้นอยู่กับปัจจัยในประเทศคือสถานการณ์การเมืองที่เริ่มมีความชัดเจนมากขึ้น หลังจากทุกฝ่ายเริ่มมองในทิศทางเดียวกันที่ต้องการหาข้อยุติของปัญหา
นางภัทรียา กล่าวว่า เชื่อว่าไทยไม่ได้รับผลกระทบโดยตรงกับปัญหาวิกฤตการเงินของกรีซ เนื่องจากไม่มีธนาคารพาณิชย์และบริษัทจดทะเบียนไทยของไทย ที่มีการการทำธุรกรรมโดยตรงกับประเทศกรีซ  แต่ไทยได้รับผลกระทบทางอ้อมในเชิงจิตวิทยาเท่านั้น